Nordjyllands Politi fik torsdag det svar fra retsgenetisk afdeling i København, som man har ventet på i over en måned. Dna-prøver viser, at det er den samme gerningsmand, der har voldtaget to kvinder i Løgstør. Ofrene er ældre kvinder I december var offeret en 85-årig kvinde, og natten til 1. april i år var det en 78-årig kvinde, der blev voldtaget i sin ældrebolig nær plejehjemmet Bøgely i Løgstør. - Vi er lettede over, at vi nu ved at det er den samme gerningsmand, så vi ved, at der ikke er flere løs i Løgstør, siger vicekriminalinspektør hos Nordjyllands Politi, Jørgen Birger Jensen til TV2/NORD. Venter på 20 dna-svar Mere end 100 mennesker er nu afhørt i sagerne, og omkring 20 personer blandt andre tidligere sædelighedsforbrydere har afgivet dna-test i forbindelse med efterforskningen af de to grove voldtægter, og her venter politiet stadig på svar. Sagen har højeste prioritet hos politiet i Løgstør, og man forsætter med en øget patruljering i Løgstør om natten.

Opsummering:
Dna-prøver viser nu med sikkerhed, at det er den samme gerningsmand, der har voldtaget to ældre kvinder i Løgstør. Nordjyllands Politi forsætter efterforskningen.